Status Quo (grupa)
Status Quo je britanska rock grupa koju su osnovali tadašnji školarci Francis Rossi i Alan Lancaster 1962. godine. Nakon niza promjena u sastavu, grupa je postala prvo The Status Quo 1967. a onda i Status Quo 1969. godine. Tokom svog postojanja imali su preko 60 hitova u Velikoj Britaniji, počevši s hitom "Pictures Of Matchstick Men" iz 1967. i najnovijim iz 2010. što je više od bilo koje druge rock grupe. 22 hita ove grupe su dospjeli među Top 10 singl hitova u UK. 1991. godine grupa je dobila Brit Award nagradu za poseban doprinos muzici. Grupa je 11. i 12. jula 1986. godine učestvovala na Queenovom koncertu Live at Wembley '86. Iste godine objavili su komercijalno vrlo uspješni album In the Army Now a istoimeni singl sa tog albuma postaje jedan od najprodavanijih singlova grupe, dostignuvši 2. mjesto na UK top-listi singlova.